
# "Рубин" дүртенче урынга ук күтәрелде!

Казанның "Рубин" футболчылары Россия чемпионатының чираттагы тур очрашуын Мәскәүдә җирле "Динамо"га каршы уздырды. Уеннан соң безнекеләр турнир таблицасының 4нче урынына ук менеп урнашты.

"Рубин" мәйдан хуҗаларын 1:0 исәбе белән отуга иреште, Бердәнбер тупны беренче таймда Джордж Деспотович кертте. Кызганыч, беренче таймда ук казанлылар алдынгы уенчыларының берсен - Хвича Кварацхелияне югалтты. "Динамо" сакчысы Сергей Паршивлюк белән бәрелешкәч, табиблар уенчыны алмаштырырга кирәк дигән нәтиҗәгә килделәр.

Әлеге турдан соң Казан командасы, вакытлыча гына булса да, турнир таблицасының дүртенче баскычында урнашты.


Следите за самым важным и интересным в Telegram-каналеТатмедиа

## Нет комментариев
"Рубин" дүртенче урынга ук күтәрелде!